A Moje 3 tagjaként a 2013-ban hazáját képviselte az Eurovíziós Dalfesztiválon. A lánycsapatnak nem sikerült továbbjutnia a döntőbe, az elődöntőben 46 ponttal a 11. helyen végeztek a "Ljubav je svuda" című dallal. Ugyanebben az évben új dalt adott ki "Pogledaj me" címmel. A 2015-ös Eurovíziós Dalfesztiválon a szerb zsűri tagjaként értékelte a produkciókat. 2019-ben "Jasno mi je" című dalát jelölték a szerb "MAC" díjátadón "az év legjobb elektropop dala" címen, amit sikerült megszereznie. Ugyanezen a díjátadón Karolina Gočevával közösen adták át az év legjobb férfi pop dalának járó díjat. Az előbb említett évben sikerült bejutnia a "Beovizija" nevű szerb eurovíziós nemzeti döntőbe, amit végül megnyert, így ismét, de ezúttal szólóban, ő képviseli Szerbiát az Eurovíziós Dalfesztiválon, "Kruna" című dalával.